CELEX: 32016D1925
Language: et
Date: 2016-10-31 00:00:00
Title: Komisjoni rakendusotsus (EL) 2016/1925, 31. oktoober 2016, millega tunnistatakse kehtetuks rakendusotsus (EL) 2016/17, millega lubatakse Ühendkuningriigil keelata oma territooriumil vastavalt nõukogu direktiivile 2002/53/EÜ ühtsesse põllukultuuride sordilehte kantud kanepisordi turustamine (teatavaks tehtud numbri C(2016) 6860 all)

4.11.2016   
            
            
               ET
            
            
               Euroopa Liidu Teataja
            
            
               L 297/16
            
         KOMISJONI RAKENDUSOTSUS (EL) 2016/1925,
   31. oktoober 2016,
   millega tunnistatakse kehtetuks rakendusotsus (EL) 2016/17, millega lubatakse Ühendkuningriigil keelata oma territooriumil vastavalt nõukogu direktiivile 2002/53/EÜ ühtsesse põllukultuuride sordilehte kantud kanepisordi turustamine
   
      
         (teatavaks tehtud numbri C(2016) 6860 all)
      
   
   (Ainult ingliskeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuni 2002. aasta direktiivi 2002/53/EÜ ühise põllumajandustaimesortide kataloogi kohta, (1) eriti selle artiklit 18,
   ning arvestades järgmist:
   
               (1)
            
            
               Euroopa Parlamendi ja nõukogu määruse (EL) nr 1307/2013 (2) artikli 32 lõikega 6 on ette nähtud, et vältimaks toetuse maksmist ebaseaduslike põllukultuuride puhul on kanepi tootmiseks kasutatavad maa-alad toetuskõlblikud üksnes siis, kui kasutatavate sortide tetrahüdrokannabinooli sisaldus ei ületa 0,2 %.
            
         
               (2)
            
            
               Komisjoni rakendusmääruse (EL) nr 809/2014 (3) artikli 45 lõikes 3 on sätestatud, et kui kõigi ühe sordi suhtes tehtud analüüside keskmine tulemus näitab määruse (EL) nr 1307/2013 artikli 32 lõikes 6 sätestatust suuremat tetrahüdrokannabinooli sisaldust ka teisel aastal, taotleb liikmesriik asjaomase sordi turustamise keelustamist vastavalt direktiivi 2002/53/EÜ artiklile 18.
            
         
               (3)
            
            
               Komisjon sai 28. aprillil 2015 Ühendkuningriigilt taotluse kanepisordi „Finola“ turustamise keelamiseks, kuna selle tetrahüdrokannabinooli sisaldus ületab lubatud 0,2 % teist aastat järjest.
            
         
               (4)
            
            
               Pärast taotluse saamist võttis komisjon vastu komisjoni rakendusotsuse (EL) 2016/17 (4) ja andis Ühendkuningriigile loa keelata oma territooriumil kõnealuse kanepisordi turustamine.
            
         
               (5)
            
            
               15. märtsil 2016 teatas Ühendkuningriik komisjonile ametlikult, et pärast edasisi kanepisordi „Finola“ proovide analüüse on kindlaks tehtud, et tetrahüdrokannabinooli sisaldus ei ületanud 2014. aastal määruse (EL) nr 1307/2013 artikli 32 lõikes 6 sätestatud 0,2 % künnist.
            
         
               (6)
            
            
               Sellega seoses on Ühendkuningriik taotlenud rakendusotsuse (EL) 2016/17 kehtetuks tunnistamist.
            
         
               (7)
            
            
               Kõnealune rakendusotsus tuleks seega kehtetuks tunnistada.
            
         
               (8)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse (EL) 2016/17 kehtetuks tunnistamine
   Rakendusotsus (EL) 2016/17 tunnistatakse kehtetuks.
   Artikkel 2
   Adressaat
   Käesolev otsus on adresseeritud Suurbritannia ja Põhja-Iirimaa Ühendkuningriigile.
   
      Brüssel, 31. oktoober 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 193, 20.7.2002, lk 1.
   
      (2)  Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).
   
      (3)  Komisjoni 17. juuli 2014. aasta rakendusmäärus (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT L 227, 31.7.2014, lk 69).
   
      (4)  Komisjoni 7. jaanuari 2016. aasta rakendusotsus (EL) 2016/17, millega lubatakse Ühendkuningriigil keelata oma territooriumil vastavalt nõukogu direktiivile 2002/53/EÜ ühtsesse põllukultuuride sordilehte kantud kanepisordi turustamine (ELT L 5, 8.1.2016, lk 7).